**Ministru kabineta rīkojuma projekta** **“Par nekustamā īpašuma Prāgas ielā 2, Rīgā, pirkšanu projekta “Eiropas standarta platuma 1435 mm dzelzceļa līnijas izbūves “Rail Baltica” koridorā caur Igauniju, Latviju un Lietuvu” īstenošanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |   Ministru kabineta rīkojuma projekts sagatavots, lai no nekustamā īpašuma īpašnieka atsavinātu tam piederošu nekustamo īpašumu publiskas lietošanas dzelzceļa transporta infrastruktūras objektu izbūvei un attīstībai. Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot projektu “Eiropas standarta platuma 1435 mm dzelzceļa līnijas izbūves “Rail Baltica” koridorā caur Igauniju, Latviju un Lietuvu” (turpmāk – Rail Baltica projekts), nepieciešams atsavināt privātpersonai piederošo nekustamo īpašumu Prāgas ielā 2, Rīgā (nekustamā īpašuma kadastra Nr.0100 004 2005), kas sastāv no zemes vienības ar kadastra apzīmējumu 0100 004 2005 0.1997 ha platībā un uz tās esošās būves - daudzstāvu autostāvvietas (būves kadastra apzīmējums 0100 004 2005 001) ar kopējo platību 12501.5 m2 (turpmāk – Atsavināmais īpašums).Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016.gada 24.augusta rīkojumu Nr.467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016.gada 24. augusta rīkojumu Nr. 468 “Par nacionālā interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica” Rail Baltica projektam noteikts nacionālo interešu objekta statuss.Atsavināmais īpašums ir nepieciešams publiskas lietošanas dzelzceļa transporta infrastruktūras projekta attīstībai un tā atsavināšana ir vienīgais veids, lai sasniegtu šo mērķi.Īpašuma tiesības uz Atsavināmo īpašumu nostiprinātas Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr.15212 uz SIA “SPĒKS-R” (reģistrācijas numurs 40003329547) (turpmāk arī – Īpašnieks) vārda. Atsavināmais īpašums nav apgrūtināts ar nomas un apbūves tiesībām, kas ierakstītas zemesgrāmatā.Atsavināmais īpašums ir apgrūtināts ar aizlieguma atzīmēm un hipotēkas nostiprinājuma ierakstiem par labu AS “SEB banka” (iepriekšējie nosaukumi A/S “LATVIJAS UNIBANKA” un AS “SEB LATVIJAS UNIBANKA”). Hipotekārais kreditors ir informēts par Atsavināmā īpašuma atsavināšanu saskaņā ar Likuma 18.panta pirmo daļu.  Hipotekārā kreditora tiesības tiks nodrošinātas Likumā noteiktajā kārtībā. Atbilstoši Likuma 7.1 pantam, lai nodrošinātu personas, kurai par labu attiecībā uz nekustamo īpašumu ir nostiprināta ķīlas tiesība, interešu ievērošanu, līgumā par nekustamā īpašuma labprātīgu atsavināšanu tiks paredzēts, ka atlīdzības kompensācija izmaksājama kārtībā, kāda, pamatojoties uz Likuma 11.panta sesto daļu, norādīta īpašnieka un personas, kurai par labu attiecībā uz nekustamo īpašumu ir nostiprināta ķīlas tiesība, savstarpēji sastādītajā paziņojumā. Ja šāda paziņojuma iesniegšana nenotiek vai nekustamais īpašums tiek atsavināts, pamatojoties uz likumu, atlīdzības kompensācija atbilstoši Likuma 12.panta trešajai daļai ir izmaksājama Likuma 29.2 pantā noteiktajā kārtībā, t.i. tā ir deponējama zvērināta tiesu izpildītāja kontā uz trim gadiem, par to paziņojot īpašniekam un personai, kurai par labu attiecībā uz nekustamo īpašumu ir nostiprināta ķīlas tiesība.Saskaņā ar Likuma 12.1 pantu, nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz līgumu, ķīlas tiesību un ar to saistīto aizlieguma atzīmi dzēš bez tās personas piekrišanas, kurai par labu attiecībā uz nekustamo īpašumu ir nostiprināta ķīlas tiesība. Nekustamais īpašums pāriet valsts īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā dzēšot visas uz šo nekustamo īpašumu ierakstītās parādu saistības, ķīlas tiesības, prasības nodrošinājuma atzīmes, maksātnespējas atzīmes, procesa virzītāju aizliegumus, apgrūtinājumus, kas pieņemti kā nosacījums, īpašumu iegūstot, kā arī uz nomas, īres, uztura un mantojuma līgumu pamata nostiprinātās tiesības) un par kurām institūcija nav tieši paziņojusi, ka tā uzņemas attiecīgos apgrūtinājumus un nastas, gadījumā, ja nekustamais īpašums tiek atsavināts uz likuma pamata atbilstoši Likuma 16.panta pirmajai daļai.Citi apgrūtinājumi, kas ierakstīti Rīgas pilsētas zemesgrāmatas nodalījumā Nr.15212 un Nekustamā īpašuma valsts kadastra informācijas sistēmā, ņemti vērā, vērtējot nekustamo īpašumu. Atsavināmā īpašuma ieguvējam būs jāievēro Aizsargjoslu likumā un citos normatīvajos aktos noteiktie ierobežojumi aizsargjoslās un citās apgrūtinātajās teritorijās.Atsavināmais īpašums ir apgrūtināts ar Nekustamā īpašuma Valsts kadastra informācijas sistēmā un Rīgas pilsētas zemesgrāmatas nodalījumā Nr.15212 ierakstītiem apgrūtinājumiem par aizsargjoslu teritoriju un Nekustamā īpašuma atrašanos Valsts nozīmes pilsētbūvniecības pieminekļa "Rīgas pilsētas vēsturiskais centrs” teritorijā.  Lai nodrošinātu Rīgas vēsturiskā centra un tā aizsardzības zonu izmantošanu atbilstoši normatīvo aktu prasībām un saskaņā ar Valsts kultūras pieminekļu aizsardzības inspekcijas atļauju, Rail Baltica projekta ieviesējs SIA “Eiropas dzelzceļa līnijas” sadarbībā ar Latvijas Universitāti un SIA “Arhitektoniskās izpētes grupa” veic kultūrvēsturiskā mantojuma apzināšanu un izpēti Raila Baltica Latvijas posma trases nodalījuma joslā. Līdz ar to Rail Baltica projekta ietvaros plānoto un vides izmaiņu ietekmējošo darbību izpilde tiks organizēta pēc speciālistu ieteikuma un kontrolējošo institūciju uzraudzībā.Savukārt aizsargjoslu teritorijās izvietoto objektu aizsardzības pasākumu ievērošanai jebkura valsts institūciju darbība pēc Atsavināmā īpašuma atsavināšanas tiks saskaņota ar šo objektu īpašniekiem vai likumīgiem valdītājiem atbilstoši Ministru kabineta 2014.gada 19.augusta noteikumu Nr.500 “Vispārīgie būvnoteikumi” 13.punktam, kas nosaka, ka pirms būvniecības ieceres iesnieguma iesniegšanas būvniecības ierosinātājam ir tiesības saņemt institūciju tehniskos un īpašos noteikumus, ja attiecīgās jomas normatīvie akti nosaka šādu tehnisko noteikumu nepieciešamību, kā arī saņemt no inženiertīklu īpašniekiem pieslēgšanās (atslēgšanās) vai inženiertīklu šķērsošanas tehniskās prasības. Saskaņā ar Nekustamā īpašuma valsts kadastra informācijas sistēmas teksta datiem Atsavināmā īpašuma sastāvā esošai zemes vienībai ar kadastra apzīmējumu 0100 004 2005 ir noteikts lietošanas mērķis - Daudzstāvu autostāvvietu apbūve (kods 1106). Atsavināmā īpašuma sastāvā esošās būves - daudzstāvu autostāvvietas (būves kadastra apzīmējums 0100 004 2005 001) kadastrālā uzmērīšana veikta 2012.gada 19.jūnijā un galvenais lietošanas veids noteikts - garāžu ēkas 1242, būves tips: 12420102 - Vieglo automobiļu daudzstāvu un pazemes autostāvvietas. Atsavināmais īpašums tiek izmantots komercdarbībai.Būve - daudzstāvu autostāvvieta (būves kadastra apzīmējums 0100 004 2005 001) daļēji - 319 m2 platībā atrodas valsts publiskās lietošanas dzelzceļa infrastruktūras zemes nodalījuma joslā uz nekustamā īpašuma 13. janvāra ielā 12, Rīgā (kadastra Nr. 0100 004 2011), sastāvā esošās zemes vienības (kadastra apzīmējums 0100 004 2011), kuras īpašnieks ir Latvijas valsts Satiksmes ministrijas personā, bet valdītājs (pārvaldnieks) – VAS “Latvijas dzelzceļš”.VAS “Latvijas dzelzceļš” atbilstoši 2003.gada 26.novembrī noslēgtajam zemes nomas līgumam (ar 2011. gada 01. augusta grozījumiem) zemes vienības (kadastra apzīmējums 0100 004 2011) daļu 291 m2 platībā (pirms 2011. gada 01. augusta grozījumiem - 319 m2 platībā) iznomāja Īpašniekam piederošās būves uzturēšanai. VAS “Latvijas dzelzceļš” (vēstule Nr.DNP\_6.4.7/427-2021) par Īpašnieka tiesībām apbūvēt nekustamā īpašuma 13. janvāra ielā 12, Rīgā (kadastra Nr. 0100 004 2011), sastāvā esošās zemes vienības (kadastra apzīmējums 0100 004 2011) daļu, kas atrodas dzelzceļa zemes nodalījuma joslā, apliecināja, ka VAS “Latvijas dzelzceļš” 1997. gada 22. aprīlī izdeva “Tehniskos noteikumus autostāvvietas celtniecībai starp Prāgas un Gogoļa ielām” Nr. DKA - 4/122, ar ko konceptuāli neiebilda autostāvvietas celtniecībai starp Prāgas un Gogoļa ielām, ar ēkas konstrukcijas izvietošanu uzbērumā līdz 3m no uzbēruma pēdas un ar iebraucamā ceļa no Gogoļa ielas puses izbūvēšanu dzelzceļa uzbēruma zonā 3-4m dziļumā.  Saskaņā ar Nekustamā īpašuma valsts kadastra informācijas sistēmas teksta datiem daudzstāvu autostāvvieta Prāgas ielā 2, Rīgā (kadastra apzīmējums 0100 004 2005 001) atrodas uz zemes vienībām ar kadastra apzīmējumiem 0100 004 2005 un 0100 004 2011. Rīgas pilsētas būvvalde ar 2021.gada 1.marta vēstuli Nr.BV-21-4945-nd informēja, ka Rīgas pilsētas būvvaldes Vadītāja biroja arhīvā ir nodoti glabāšanā šādi būvniecības dokumenti:Būvprojekts „Daudzstāvu autostāvvietas ēka Prāgas ielā 2, Rīgā”, kas akceptēts Rīgas domes Pilsētas attīstības departamenta Arhitektūras pārvaldē 1998.gada 29.janvārī ar akcepta Nr. 139/70A un kura realizācijai 1998.gada 26.martā izsniegta būvatļauja Nr.8. Būvprojekta sastāvam ir pievienots 1997.gada 17.aprīļa zemes nomas līgums Nr. 121, kas noslēgts starp Rīgas domi un SIA “SPĒKS-R” par zemes gabala 2242 m2 platībā iznomāšanu Prāgas ielā 2, Rīgā (kadastra Nr. 0100 004 0167) daudzstāvu automašīnu novietnes (ar tirdzniecības un sadzīves pakalpojumu vietām) projektēšanai, celtniecībai un apsaimniekošanai. Zemes nomas līgums noslēgts, pamatojoties uz Rīgas domes 1996.gada 9.jūlija lēmumu Nr. 3533 (protokols Nr. 99, 17§) un 1997.gada 4.marta lēmumu Nr. 6940 (protokols Nr. 126, 43§). Zemes nomas līguma 11.1.punktā ir noteikts, ka nomnieka uzceltās ēkas un būves uz iznomātās zemes ir nomnieka patstāvīgs īpašuma objekts. Objekts “Daudzstāvu autostāvvietu ēka Prāgas ielā 2, Rīgā” 1999.gada 8.jūnijā pieņemts ekspluatācijā (Akts koda Nr. 19191 10101510121 101119131). Rīgas Domes īpašuma departaments ar 2021.gada 18.marta vēstuli Nr.DI-21-550-nd informējis, ka Daudzstāvu autostāvvieta Prāgas ielā 2, Rīgā (kadastra apzīmējums 0100 004 2005 001, kadastra Nr. 0100 004 2005), pieņemta ekspluatācijā ar 1999.gada 8.jūnija aktu, pamatojoties uz starp Rīgas domi un SIA “Spēks-R” 1998.gada 2.aprīlī noslēgto nomas līgumu Nr.93 par Rīgas pilsētas pašvaldībai piederošā zemesgabala ar kadastra apzīmējumu 0100 004 2005, 2472 m2 platībā (Rīgas pilsētas zemesgrāmatas nodalījums Nr.13983), iznomāšanu un Rīgas pilsētas Būvinspekcijas 1998.gada 26.marta būvdarbu veikšanai izdotu būvatļauju Nr.8. Ēka (būve) pirmreizēji reģistrēta zemesgrāmatā (Rīgas pilsētas zemesgrāmatas nodalījums Nr. 15212) ar zemesgrāmatas tiesneša 1998.gada 8.decembra lēmumu. Ar Rīgas domes Pilsētas attīstības komitejas 09.06.2004. lēmumu Nr.131 ir nolemts daļēji mainīt zemesgabala Prāgas ielā 2, Rīgā, iznomāšanas mērķi, saskaņā ar kuru 2004.gada 12.oktobrī ir pieņemts jauns Rīgas domes lēmums Nr.3482 un starp Rīgas pilsētas pašvaldību un SIA “Spēks-R” 2004.gada 15.novembrī noslēgts jauns zemes nomas līgums Nr.420 par zemesgabala ar kadastra apzīmējumu 0100 004 2005, 2472 m2 platībā, nomu. Ar zemesgrāmatas tiesneša 2012.gada 27.septembra lēmumu veikta zemesgabala (kadastra Nr.0100 004 2005, kadastra apzīmējums 0100 004 2005), sadale, no tā atdalot zemesgabalu apstādījumu un dabas teritorijā 475 m2 platībā (zemesgabals ar kadastra apzīmējumu 0100 004 0015, kadastra Nr.0100 004 0015 ierakstīts Rīgas pilsētas zemesgrāmatas nodalījumā Nr.100000510741). Rīgas pilsētas pašvaldībai piederošais zemesgabals ar kadastra apzīmējumu 0100 004 2005, 1997 m2, ar 2013.gada 1.augusta līgumu Nr.RD-13-943-lī atsavināts SIA “Spēks-R”, līdz ar ko starp Rīgas pilsētas pašvaldību un SIA “Spēks-R” ir izbeigtas zemes nomas tiesiskās attiecības par zemesgabalu ar kadastra apzīmējumu 0100 004 2005. SIA “SPĒKS-R” īpašuma tiesība uz zemes vienību ar kadastra apzīmējumu 0100 004 2005 zemesgrāmatā nostiprinātas 2013. gada 23. oktobrī. VAS “Latvijas dzelzceļš” (turpmāk – LDZ) vēstulē Nr.DNP\_6.4.7/427-2021 LDz apliecina, ka 2003. gada 26. novembrī tika noslēgts Zemes nomas līgums Nr. DJu-986 ar SIA “SPĒKS-R” par zemes gabala (kadastra apzīmējums 0100 004 2011) 319 m2 platībā, adrese Prāgas iela 2, Rīga (Rīga, bez adreses, vēsturiskajā kadastra izziņā) nomu (ar 2011. gada 01. augusta grozījumiem DFG-53/5660 2003.gada 26.novembra Zemes nomas līgumā Nr.DJu-986 - 291 m2 platībā), norādot nomas mērķi – Nomniekam piederošās esošās autostāvvietas ēkas uzturēšanai.Īpašnieks ir pieteicis šādus zaudējumus saistībā ar Atsavināmā īpašuma atsavināšanu:1. Par būvniecības ieceres atteikumu, pārbūvējot Atsavināmā īpašuma sastāvā esošās būves - daudzstāvu autostāvvietas – 5.stāvu.

Īpašnieks paskaidroja, ka zaudējumi radušies saistībā ar to, ka jau no 2015.gada uzsāktās darbības ap Rail Baltica projektu negatīvi ietekmēja Īpašnieka komercdarbību: Īpašnieks saņēma atteikumu pārbūvēt būves 5.stāvu par viesnīcu un veikt mantu glabātuves izbūvi;1. Par iespēju atrasties pašā attīstītākā Baltijas transporta mezgla centrā, kas radīs prognozējamo pasažieru skaitu pieaugumu un ievērojamu tirdzniecības telpu pieprasījumu.

Īpašnieks paskaidroja, ka prognozējamo pasažieru skaita pieaugums saistībā ar Rail Baltica ir no 3.9 līdz 4.7 miljoniem pasažieru gada laikā. Pirmajā laikā cilvēku plūsmas pieaugums stacijas rajonā sastādīs aptuveni 9%-10% līdz ar to mēs plānojam tirdzniecība centra apmeklējumu proporcionālo pieaugumu;1. Jauna, līdzvērtīga ieņēmumu avota – nekustamā īpašuma iegādei būs nepieciešami vismaz divi gadi, kuru laikā Īpašnieks cietīs zaudējumus sakarā ar patēriņa cenu inflāciju.

Īpašnieks paskaidroja, ka, pamatojoties uz Latvijas Republikas Finanšu ministrijas tīmekļa vietnē publicētajām prognozēm par patēriņa cenu inflāciju 2018., 2019. un 2020.gadiem, divu gadu laikā inflācija nesīs kompānijai zaudējumus 4.5%-4.8% apmērā no saņemtās kompensācijas summas;1. Par jauna, līdzvērtīga bankas kredīta saņemšanu un tā apkalpošanu un par zaudējumiem saistībā ar kredīta restrukturizāciju.

Īpašnieks paskaidroja, ka zaudēs iespēju izmantot no AS “SEB Banka” saņemto kredītu. Atsavināmais īpašums kā komercobjekts un ģenerējamā naudas plūsma kalpoja par nodrošinājumu bankas kredītam 18.5 milj. *euro* apmērā un uz šodienu atlikušajam 6.0 milj. *euro* apmērā. Jauna, līdzvērtīga kredīta saņemšana izmaksās papildus 2%-4% (skaitlis ietver maksu par kredīta izsniegšanu, saistītā nodrošinājuma reģistrācijas izmaksas, paaugstinātu procentu likmi jauna objekta celtniecības laikā);1. Par zaudējumiem sakarā ar SIA “SPĒKS-R” darbinieku skaita samazināšanu.

Īpašnieks paskaidroja, ka Atsavināmā īpašuma atsavināšanas gadījumā SIA “SPĒKS-R” būs jāveic darbinieku štata samazinājumu;1. Par nomas attiecību pārtraukšanu pēc nomnieku iniciatīvas sakarā ar iespējamo nekustamā īpašuma atsavināšanu un nojaukšanu.

Īpašnieks paskaidroja, ka nomas attiecību pārtraukšana pēc nomnieku iniciatīvas sakarā ar iespējamo Tirdzniecības centra nojaukšanu uz 01.04.2018 sastādīja 8529.46 EUR zaudējumus;1. Par 133 telpu nomas līgumu izbeigšanu un komercdarbības pārtraukšanu.

Īpašnieks paskaidroja, ka kopumā ir noslēgti 136 telpu nomas līgumi, kas nodrošina ienesīgumu saņemtās nomas un komunālo pakalpojumu maksu apmērā un sedz uzturēšanas un pārvaldīšanas izmaksas.1. Par SIA “Spēks-R” kapitāla daļu vērtības zudumu.
2. Par zaudējumiem saistībā ar kredīta restrukturizāciju.

Pamatojoties uz Likuma 9. pantu un Ministru kabineta 2011.gada 15.marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Satiksmes ministrija ar 2021.gada 31.maija lēmumu Nr.03.1-14/2208:1. apstiprināja taisnīgas atlīdzības apmēru par nekustamā īpašuma (nekustamā īpašuma kadastra numurs 0100 004 2005) – zemes vienības (zemes vienības kadastra apzīmējums 0100 004 2005) 0.1997 ha platībā un daudzstāvu autostāvvietas (būves kadastra apzīmējums 0100 004 2005 001) – Prāgas ielā 2, Rīgā, atsavināšanu, to nosakot 8 282 000 EUR (astoņi miljoni divi simti astoņdesmit divi tūkstoši *euro*) apmērā, kas ir aprēķināta nosakot Atsavināmā īpašuma tirgus vērtību;
2. noraidīja Īpašnieka pieteiktos zaudējumus, ņemot vērā SIA “Eiropas dzelzceļa līnijas” komisijas (turpmāk – komisija) 2021.gada 30.aprīļa sēdes protokolā Nr.10 norādītos apsvērumus un turpmāk minēto:
	1. par būvniecības ieceres atteikumu, pārbūvējot Atsavināmā īpašuma sastāvā esošās būves – daudzstāvu autostāvvietas - 5.stāvu par viesnīcu un jaunu mantu glabātuvi.

 Saskaņā ar Likuma 23.panta otrās daļas 5.punktu, novērtējot nekustamo īpašumu, ņem vērā arī tā ienesīgumu, kā arī apbūves un saimnieciskās izmantošanas iespējas, ja nekustamā īpašuma īpašnieks ir veicis darbības šo iespēju izmantošanai. Lietā nav pierādījumu par Īpašnieka pieminētās būvniecības ieceres uzsākšanu vai sagatavošanās darbiem. Tieši pretēji - komisija savos argumentos ir aprakstījusi, ka sagatavošanās darbiem nepieciešamo formalitāšu kārtošana nav zināma Rīgas pilsētas būvvaldei, turklāt attiecīgie būvdarbi nav pieļaujami atbilstoši Rīgas domes 2006. gada 7.februāra saistošo noteikumu Nr.38 „Rīgas vēsturiskā centra un tā aizsardzības zonas teritorijas izmantošanas un apbūves noteikumi” prasībām. Līdz ar to Īpašnieka pieteiktie zaudējumi šajā sakarā ir noraidāmi, jo nav pamatoti ar tiesiskiem pierādījumiem;* 1. par iespēju atrasties [*pašā attīstītākā Baltijas transporta mezgla centr*ā], kas radīs prognozējamo pasažieru skaitu pieaugumu un ievērojamu tirdzniecības telpu pieprasījumu, kā arī tirdzniecības apgrozījuma pieaugumu un nomas maksas palielināšanos par 9% - 10%.

 Pie zaudējumu novērtēšanas ir jāņem vērā Civillikumā ietvertais princips, ka zaudējuma izcelšanās faktam ir jābūt pierādītam līdz tiesisku pierādījumu paticamības pakāpei. Civillikuma 1787.pants nosaka, ka, aprēķinot atrauto peļņu, nav jāņem par pamatu tikai varbūtības, bet nedrīkst būt šaubu vai vismaz jābūt pierādītam līdz tiesisku pierādījumu paticamības pakāpei, ka šāds pametums cēlies, tieši vai netieši (1773.p.), no tās darbības vai bezdarbības, ar ko zaudējums nodarīts. Iespēja atrasties [*pašā attīstītākā Baltijas transporta mezgla centrā*] ir balstīta uz Īpašnieka redzējumu par situāciju, ja Atsavināmais īpašums nebūtu atsavināms. Savukārt Atsavināmā īpašuma atrašanās nozīmīga transporta mezgla teritorijā un tā atsavināšana transporta infrastruktūras attīstības projekta īstenošanas vajadzībām ir savstarpēji pretrunīgas situācijas un viens otru izslēdzoši apstākļi, uz kuriem nav iespējams balstīt prasījumu par zaudējumu rašanos, jo tie neiegūst tiesisku paticamības pakāpi;* 1. jauna, līdzvērtīga ieņēmumu avota – nekustamā īpašuma iegādei būs nepieciešami vismaz divi gadi, kuru laikā Īpašnieks cietīs zaudējumus sakarā ar patēriņa cenu inflāciju; par jauna, līdzvērtīga bankas kredīta saņemšanu un tā apkalpošanu un par zaudējumiem saistībā ar kredīta restrukturizāciju.

 Taisnīgas atlīdzības par sabiedrības vajadzībām atsavināmo nekustamo īpašumu noteikšanas mērķis ir nodrošināt tā īpašniekam līdzvērtīgu mantisko stāvokli, aizstājot atsavināto nekustamo īpašumu ar līdzvērtīgu atlīdzību naudā. Tādējādi institūcijai pret Īpašnieku nevar rasties pienākumi, kas Īpašnieka ieskatā ir saistīti ar darbībām cita līdzvērtīga nekustamā īpašuma objekta iegādei un jaunu kredīta saistību nodibināšanai. Atbilstoši Likuma 25. panta otrās daļas 1. punktam saistībā ar jauna nekustamā īpašuma iegādi radītie zaudējumi, kā piemēram, nostiprināšanu zemesgrāmatā un atsavinātā nekustamā īpašuma apgrūtinājumu un nastu pārreģistrēšanu saistītie notariālie izdevumi, valsts nodevas, kancelejas nodevas un citi izdevumi, būs atlīdzināmi to faktiskajā apmērā Ministru kabineta noteikumu Ministru kabineta 2011.gada 15.marta noteikumu Nr.204 ”Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 2.punkta kārtībā.* 1. par zaudējumiem sakarā ar SIA “SPĒKS-R” darbinieku skaita samazināšanu.

 Ņemot vērā, ka Īpašnieks uz komisijas sēdes laiku nav iesniedzis pierādījumus par šādu zaudējumu iestāšanās faktu un apmēru, saskaņā ar MK noteikumu 2.punktu šādi zaudējumi būs atlīdzināmi, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu iestāšanos un to apmēru;* 1. par nomas attiecību pārtraukšanu pēc nomnieku iniciatīvas sakarā ar iespējamo nekustamā īpašuma atsavināšanu un nojaukšanu.

 Apsekojot Atsavināmo īpašumu 2019.gada 3.aprīlī, ir vērtēti un ņemti vērā nomas līgumi, kas bija spēkā līdz 2017.gada 21.decembrim (paziņojuma par Atsavināmā īpašuma atsavināšanu nosūtīšanas brīdis). Atsavināmā īpašuma tirgus vērtības noteikšanas vērtēšanas metodika balstās uz vidējām tirgus cenām, apkopojot datus par tirgū esošu līdzvērtīgas nozīmes tirdzniecības objektu ienesīgumu, kas ir salīdzināmi augstāks par Īpašnieka nolīgtajām nomas maksām. Komercdarbība Atsavināmajā īpašumā pamatā ir saistīta ar šā īpašuma iznomāšanu. Līdz ar to Atsavināmais īpašums ir novērtēts, izvērtējot tā ienesīgumu un saimnieciskās izmantošanas iespējas. Ienākumu pieeja tirgus vērtības novērtējumā (tās rezultāts) atspoguļo nekustamā īpašuma spēju ģenerēt ienākumus. Tāpēc tieši ienākumu pieeju izmanto nekustamo īpašumu, kas ir paredzēti nomai vai īrei vai komerciāla rakstura nekustamo īpašumu vērtēšanai. Ienākumu pieejas aprēķinam ir izmantojamas tikai tādas nomas maksas vai ienākumu plūsmas, kas atbilst LVS 401:2013 tirgus nomas (īres) definīcijai (gūstamo ienākumu aprēķinam izmantojot tirgus nomas (īres) maksas vai citas tirgus situācijai atbilstošas ienākumu plūsmas), ievērojot tirgum atbilstošu nomas telpu noslogojumu, kā arī līdzīgu nekustamo īpašumu apsaimniekošanas datus un tirgum atbilstošas diskonta vai kapitalizācijas likmes. Darbības izmaksu aprēķinā noteikti ir iekļaujami atbilstoši ar apbūvi saistītie izdevumi.Kā savā Atzinumā Nr.25 secina LĪVA, gadījumā, ja spēkā ir nomas līgumi, kuros noteiktā līguma nomas maksa pārsniedz tirgus nomas maksu, vai arī kādi citi saistoši līgumi, kas nodrošina augstāku nekā vidēji tirgū atdevi no Atsavināmā īpašuma, šo līgumu noteikumi tiek izvērtēti atsavināšanas rezultātā īpašniekam radīto zaudējumu – atrautās peļņas aprēķinā. Taču konkrētajā gadījumā no Atsavināmā īpašuma tirgus vērtības aprēķina nav secināms, ka Īpašnieks būtu nodrošinājis augstāku atdevi, nekā vidēji tirgū (piemēram, nomas maksa no noslēgtajiem nomas līgumiem nepārsniedz tirgus nomas maksu).* 1. par 133 telpu nomas līgumu izbeigšanu un komercdarbības pārtraukšanu.

 Ar komercdarbības pārtraukšanu Īpašniekam radītos zaudējumus ir vērtējuši: SIA “Eiroeksperts”, sagatavojot 2019.gada 9.augusta SIA “Spēks-R” pieteikto zaudējumu apmēra novērtējumu Nr.2019/L7045/553 (turpmāk – SIA “Eiroeksperts” vērtējums), un Īpašnieka izvēlētais vērtētājs SIA “Laika Stars attīstības risinājumi”, sagatavojot 2021.gada 12.aprīļa Vērtēšanas atskaiti par SIA “Spēks-R” zaudējumu novērtējumu sakarā ar Atsavināmā īpašuma atsavināšanu (turpmāk – SIA “Laika Stars attīstības risinājumi” vērtējums). Saskaņā ar SIA “Eiroeksperts” vērtējumu ar nomas līgumu izbeigšanu un komercdarbības pārtraukšanu saistītie zaudējumi ir aprēķināti kā starpība starp komercdarbības vērtību pirms paziņojuma par atsavināšanu nosūtīšanas 2017. gada 21. decembrī (1.scenārijs – Nekustamā īpašuma naudas plūsma atbilstoši ieņēmumiem un ienesīguma likmēm pirms Atsavināšanas lēmuma atbilstoši šīs dienas ienesīguma likmēm), un komercdarbības vērtību 2018. gada beigās (2. scenārijs – 2018.gada Nekustamā īpašuma naudas plūsmas projekcija pie esošajiem ieņēmumiem un ienesīguma likmēm).  Komercdarbības vērtība pirms paziņojuma par atsavināšanu nosūtīšanas 2017. gada 21.decembrī tika aprēķināta, par pamatu ņemot uzņēmuma stabilas darbības (2014.-2016.g.) rezultātus, kas bija attiecināmi uz Atsavināmā īpašuma izmantošanu. SIA “Eiroeksperts” vērtējumā ir minēts secinājums, ka šie ir patiesie Īpašnieka zaudējumi vai atrautā peļņa ilgtermiņā no biznesa zaudēšanas/pārtraukšanas, ko ietekmējuši Rail Baltica projekta attīstība un Atsavināmā īpašuma nojaukšana. Tādējādi atzīstams, ka ar komercdarbības pārtraukšanu Īpašniekam radītie zaudējumi ir pielīdzināmi atrautās peļņas terminam. Atzinumā Nr.25 un LĪVA 2021.gada 5.marta skaidrojumā Nr.19 ir minēts, ka SIA “Eiroeksperts” vērtējumā izmantotās naudas plūsmas prognozēs iekļautās investīcijas nav pamatotas ar konkrētiem apstākļiem, ko nepieciešams pierādīt Īpašniekam. Komercdarbības tirgus vērtība 2017. gada 21.decembrī ir noteikta pie pieņēmuma, ka Īpašnieka ieņēmumi un ienesīgums tiek saglabāti 2014.-2016.gada līmenī. SIA “Eiroeksperts” nav ņēmis vērā arī vēsturiskā ar Rail Baltica projektu nesaistītā neto apgrozījuma samazināšanās tendenci. LĪVA atzinumā “Par SIA “Spēks-R” iesniegtā SIA “Laika Stars attīstības risinājumi” 2021. gada 12. aprīlī sagatavotā vērtējuma “Zaudējumu novērtējums sakarā ar nekustamā īpašuma Prāgas iela 2, Rīgā, atsavināšanu” izmantošanu atlīdzības apmēra par atsavināmo nekustamo īpašumu Prāgas ielā 2, Rīgā, kadastra Nr. 01000042005, atsavināšanai” ir norādījusi uz pieļautajām kļūdām, SIA “Laika Stars attīstības risinājumi” veicot aprēķinus un konstatējot nepieciešamos izejas datus, un ka SIA “Laika Stars attīstības risinājumi” noteiktais mērķis - aprēķināt biznesa (komercdarbības) tirgus vērtību uz 2017.gada 20.decembri (līdz paziņojuma par atsavināšanu saņemšanai 21.12.2017.g.), neatbilst apstākļiem, jo ir paredzams, ka komercdarbība Atsavināmajā īpašumā turpināsies bez kādiem ierobežojumiem līdz pirkuma līguma noslēgšanai un Atsavināmā īpašuma faktiskajai atbrīvošanai. Turklāt LĪVA norāda, ka SIA “Laika stars attīstības risinājumi” vērtējums neatbilst apstiprinātajam darba uzdevumam, kā arī Starptautisko vērtēšanas standartu un Latvijas standartu LVS 401:2013 prasībām.  Saskaņā ar Civillikuma 1772.pantu jau cēlies zaudējums var būt vai nu cietušā tagadējās mantas samazinājums, vai arī viņa sagaidāmās peļņas atrāvums.  Sagaidāmās peļņas atrāvuma (zudušā labuma, negūtās peļņas) apmēra noteikšana balstās, galvenokārt, uz ekonomiskiem aprēķiniem. Lai noteiktu sagaidāmās peļņas atrāvumu, ir jāanalizē nevis realizētā saimnieciskā darbība, bet gan plānotā, taču nenotikusī saimnieciskā darbība, ņemot vērā dažādus faktorus, kas var ietekmēt peļņu. Lai noskaidrotu peļņu attiecīgajā saimnieciskās darbības segmentā, no ieņēmuma jāatskaita ražošanas un realizācijas izdevumi, maksājamie nodokļi. Pārbaudot sagaidāmās peļņas atrāvuma aprēķinu, tiesai ir jāvērtē pierādījumi, kas to pamato, tajā skaitā arī grāmatvedības pirmdokumenti (sk. Senāta 2015.gada 22.oktobra sprieduma lietā Nr. SKC-131/2015 (C24083209) 6.3.punktu).  Civillikuma 1787.pants noteic, ka, aprēķinot atrauto peļņu, nav jāņem par pamatu tikai varbūtības, bet nedrīkst būt šaubu vai vismaz jābūt pierādītam līdz tiesisku pierādījumu paticamības pakāpei, ka šāds pametums cēlies, tieši vai netieši (1773.p.), no tās darbības vai bezdarbības, ar ko zaudējums nodarīts.  Tādējādi apkopojot minēto, secināms, ka atrautās peļņas fakta un apmēra konstatēšanai Īpašnieks nav iesniedzis tiesiskus pierādījumus par komercdarbības periodu pirms Nekustamā īpašuma atsavināšanas 2021.gadā.Atsavināmā īpašuma īpašnieks ceļ iebildumus par komercdarbības pārtraukšanas gadījumā radītiem zaudējumiem, nepiekrītot institūcijas skaidrojumam par šīs zaudējumu pozīcijas novērtēšanas kārtību un nepieciešamo pierādījumu izvērtēšanu. Pārrunas ar Atsavināmā īpašuma īpašnieku tika organizētas SIA “Eiropas dzelzceļa līnijas” komisijas sēdēs.  Atsavināmā īpašuma īpašnieks uztur spēkā viedokli, ka attiecīga satura zaudējumu novērtēšanai ir jāpiemēro komercdarbības finanšu radītāji pirms paziņojuma par atsavināšanu sabiedrības vajadzībām līdzvērtīgi SIA “Eiroeksperts” vērtējumam, jo ar paziņojuma saņemšanas brīdi Atsavināmā īpašuma izmantošanai ir radīti nelabvēlīgi apstākļi.  Minētais viedoklis nav guvis apstiprinājumu Atsavināmā īpašuma vērtēšanas procesā, par ko savā atzinumā norāda LĪVA, papildus paskaidrojot, ka SIA „Eiroeksperts” vērtējuma aprēķinos ir paredzēts, ka, lai nodrošinātu plānoto ieņēmumu nokomercdarbības Atsavināmā īpašuma apsaimniekošanā un iznomāšanā atbilstoši Latvijas tautsaimniecības prognozei, ir nepieciešams veikt konkrētas investīcijas pamatlīdzekļu atjaunošanai. Tas nozīmē, ka aprēķinu rezultāts atspoguļos SIA "Spēks- R" komercdarbības vērtību tikai pie šādas varbūtības.Tā kā šobrīd Atsavināmā īpašuma īpašnieks nav aprobežots savā rīcībā un turpina komercdarbību, ir nepieciešams vērtēt pierādījumus, ka minētās investīcijas ir veiktas.  Tādēļ ir svarīgi iegūt aktuālos finanšu rādītāju datus no Atsavināmā īpašuma īpašnieka. Ņemot vērā minēto, sadarbība ar Atsavināmā īpašuma īpašnieku ir neiespējama un, lai nekavētu atsavināšanas procesu, par ko savas pretenzijas ir izteicis arī īpašnieks, ir sagatavots Ministru kabineta rīkojuma projekts, nodrošinot atsavināšanas procesa virzību. Saskaņā ar Ministru kabineta 2011.gada 15.marta noteikumu Nr.204 ”Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 2.punktu zaudējumi, kas radušies nekustamā īpašuma īpašniekam atsavināšanas procesā vai pēc atsavināšanas un nav iekļauti taisnīgas atlīdzības apmērā, atlīdzināmi, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru. Līdz ar to Atsavināmā īpašuma īpašnieks ir pasargāts no situācijas, ka tam radītie zaudējumi netiek atlīdzināti. Atsavināmā īpašuma īpašnieks ir tiesīgs jebkurā laikā izmantot tiesības un iesniegt iesniegumu un pierādījumus šādu zaudējumu atlīdzināšanai. * 1. par SIA “Spēks-R” kapitāla daļu vērtības zudumu.
	2. Par zaudējumu pozīcijām nav iesniegti to apliecinoši tiesiski pierādījumi, kuriem ir cēloniska saistība ar Nekustamā īpašuma atsavināšanas procesu.

Atsavināmā īpašuma Īpašnieks nepiekrīt noteiktajam atlīdzības apmēram. Saskaņā ar Likuma 27.panta pirmo un otro daļu Atsavināmā īpašuma Īpašniekam ir tiesības apstrīdēt Satiksmes ministrijas noteikto taisnīgas atlīdzības apmēru. Ja netiks noslēgts pirkuma līgums par labprātīgu Atsavināmā īpašuma atsavināšanu, tiks virzīts likumprojekts par Atsavināmā īpašuma piespiedu atsavināšanu sabiedrības vajadzībām. Pēc Atsavināmā īpašuma atsavināšanas Satiksmes ministrija normatīvajos aktos noteiktajā kārtībā nostiprinās īpašuma tiesības zemesgrāmatā uz valsts vārda Satiksmes ministrijas personā.  Saskaņā ar Dzelzceļa likuma pārejas noteikumu 53. punktu Satiksmes ministrija atsavināto īpašumu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai. Ņemot vērā iepriekš minēto, Satiksmes ministrija ir izstrādājusi Rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamo īpašumu atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam - noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fiziskas un juridiskas personas. Atsavināmais īpašums ir nepieciešams Rail Baltica projekta īstenošanai un uz tā veiktie uzlabojumi un izbūves būs nepieciešamas dzelzceļa līnijas posma izmantošanai, kas veicinās attiecīgā reģiona ekonomisko izaugsmi. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra. Rīkojuma projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Rīkojuma projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar Atsavināmās īpašuma atsavināšanu un īpašuma tiesību nostiprināšanu zemesgrāmatā, tai skaitā Īpašnieka īpašuma tiesību nostiprināšanu zemesgrāmatā uz valsts nekustamajiem īpašumiem, tiks segti no finansēšanas līgumā, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

Satiksmes ministrs T.Linkaits

Vīza:

Valsts sekretāre I.Stepanova